**Nastavna jedinica: Imperativ**

**Razred: 7.**

**22.4.2020.**

Potrebno za rad:

-udžbenik, bilježnica, olovka, mobitel/računalo/tablet

Što ćemo naučiti:

1. razlikovati glagolski način od glagolskog vremena.
2. prepoznati imperativ kao glagolski način
3. iskazivati zapovijed i molbu imperativom

1.Zadatak

- U bilježnice napišite jednu rečenicu u kojoj zapovijedate nekome da vam donese čašu vode,

- podcrtajte glagol,

- pokušajte odrediti u kojem je glagolskom licu i broju i vremenu.

Pokušajte odrediti postoji li razlika u sljedećim glagolskim oblicima.

1. Ti **čitaš** svoju najdražu knjigu. (2.l.jd.pz.)
2. Petre, **čitaj** lektiru! (2.l.jd. izriče se odnos govorne osobe, a ne glagolsko vrijeme)
3. Ivana, molim te, **daj** mi olovku. (2.l.jd. izriče se odnos govorne osobe, a ne glagolsko

vrijeme)

**Glagolski načini izriču odnos govornika prema izrečenoj radnji. Ne izriču kada se radnja dogodila.**

Glagolski načini su: imperativ, kondicional prvi, kondicional drugi.

2. Zadatak

Postoji li razlika u značenju glagola?

Donesi mi čašu vode! **zapovijed**

Molim te, donesi mi čašu vode! **molba**

*(Postoji. U prvoj rečenici je izrečena zapovijed, a u drugoj molba).*

**Imperativ je glagolski način kojim izričemo zapovijed, molbu, zabranu, poticaj ili savjet. Zove se i zapovjedni način.**

**Tvorba imperativa**

**1.----- 1. učimo**

**2. uči 2. učite**

**3. (neka) uči 3. (neka) uče**

**Uočavamo da nemamo oblik za 1.l.jd. jer ne možemo sebi zapovijedati, a također ni osobama koje nisu nazočne (3.l.) pa se uz glagol piše čestica neka.**

**Za domaću zadaću napisati u imperativu u jd. i mn. glagole: donijeti, pisati, vući.**